
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 178
din 30 octombrie 2014
privind rectificarea bugetului general al

unităţii administrativ - teritoriale pe anul 2014

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi de referatul de aprobare al Primarului municipiului, în calitate de iniţiator, inregistrat cu nr. 22772/22.10.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;   
Ţinând cont de  prevederile Legii nr. 356/2013, Legea bugetului de stat pe anul 2014, de cele ale O.U.G. nr. 59/2014 cu privire la rectificarea bugetului de stat pe anul 2014, precum şi de cele ale Legii nr. 273/2006, privind Finanţele Publice Locale, cu modificările şi completările ulterioare;
Având în vedere: 
  - Decizia nr. 324.475/10.10.2014 a Şefului Administraţiei Judeţene a Finanţelor Publice Mureş, prin care se aprobă repartizarea pe unităţile administrativ-teritoriale din judeţul Mureş a sumelor defalcate din T.V.A. pentru echilibrarea bugetelor locale pe anul 2014, potrivit anexei nr. 1 la această decizie; 

 - Decizia nr. 325.538/21.10.2014 a Şefului Administraţiei Judeţene a Finanţelor Publice Mureş, prin care se aprobă repartizarea pe unităţile administrativ-teritoriale din judeţul Mureş a suplimentării nivelului maxim al cheltuielilor de personal, aferent anului 2014, conform situaţiei anexată la această decizie;

  - Hotărârea Consiliului Judeţean Mureş nr. 148/20.10.2014, prin care se aprobă repartizarea pe unităţi administrativ-teritoriale a sumelor pentru achitarea arieratelor provenite din neplata cheltuielilor de funcţionare şi/sau de capital, în ordinea cronologică a vechimii arieratelor şi pentru susţinerea programelor de dezvoltare locală şi a proiectelor de infrastructură care necesită cofinanţare locală, conform anexei nr. 1 la această hotărâre;
 - Decizia nr. 325.799/23.10.2014 a Şefului Administraţiei Judeţene a Finanţelor Publice Mureş, prin care se aprobă repartizarea pe unităţile administrativ-teritoriale din judeţul Mureş a sumelor defalcate din T.V.A. pentru finanţarea cheltuielilor descentralizate la nivelul comunelor, oraşelor şi municipiilor, partea destinată finanţării cheltuielilor cu salariile, sporurile, indemnizaţiile şi alte drepturi salariale în bani, stabilite prin lege, precum şi contribuţiile aferente acestora pentru unităţiile de învăţământ preuniversitar de stat, alocate conform Legii nr. 356/2013 privind bugetul de stat pe anul 2014 şi nerepartizate pe unităţile administrativ-teritoriale, potrivit anexei la această decizie, precum şi partea destinată finanţării sumelor prevăzute prin hotărâri judecătoreşti, având ca obiect acordarea unor drepturi de natură salarială stabilite în favoarea personalului din unităţiile de învăţământ preuniversitar de stat, în cuantumul prevazut prin O.U.G. nr. 71/2009, alocate conform O.U.G. nr. 59/2014 privind rectificarea bugetului de stat pe anul 2014, potrivit anexei la această decizie şi partea destinată finanţării drepturilor asistenţilor personali ai persoanelor cu handicap grav, precum şi indemnizaţiile persoanelor cu handicap, potrivit anexei la această decizie; 

 Având în vedere Raportul de specialitate nr. 22771/22.10.2014 al Direcţiei economice, prin care se justifică necesitatea rectificării bugetului general al unităţii administrativ–teritoriale pe anul 2014, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În baza art. 36 (2) lit. “b”, (4) lit. “a”, art. 45 (2) lit. ”a” şi a art 115 (1) lit. “ b” din Legea nr. 215/2001, Legea administraţiei publice locale, republicată, cu modificările şi completările ulterioare,

        H O T Ă R Ă Ş T E:

            Art. 1. Se aprobă rectificarea bugetului local al unităţii administrativ–teritoriale pe anul 2014, conform anexei nr. 1, care face parte integrantă din prezenta.

Art. 2. Se aprobă detalierea privind cheltuielile pe articole şi alineate pentru capitolele de cheltuieli finanţate din toate bugetele.

              Art. 3. Se aprobă lista de investiţii, conform anexei nr. 2, care face parte integrantă din prezenta.  

Art. 4. Se aprobă bugetul de venituri proprii şi subvenţii, conform anexei nr. 3, care face parte integrantă din prezenta.

              Art. 5. Se aprobă lista de investiţii, conform anexei nr. 4, care face parte integrantă din prezenta.  

           Art. 6. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia economică şi serviciile de specialitate din cadrul Municipiului Sighişoara.

Art. 7. Prin grija d-rei Bizo Anca, Secretar al Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţa publică prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Perţe Dan  

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex Direcţia Economică.
  8 ex. 

A.B./G.V.
